ai4bharat/Pralekha huggingface dataset:
अणुऊर्जा विभाग
अणुऊर्जा आयोगाचे माजी अध्यक्ष आणि भारत सरकारचे सचिव डॉ. शेखर बसू यांचे निधन
मुंबई, 24 सप्टेंबर 2020
अणुऊर्जा आयोगाचे माजी अध्यक्ष आणि भारत सरकारचे सचिव डॉ. शेखर बसू यांचे आज सकाळी कोलकाता येथे निधन झाले. त्यांना कोरोनाची बाधा झाल्यामुळे त्यांच्यावर उपचार सुरू होते.
डॉ. बसू भारत सरकारच्या अणुऊर्जा विभागाचे  ऑक्टोबर 2015 पासून सप्टेंबर 2018 पर्यंत सचिव होते. त्यापूर्वी त्यांनी भाभा अणु संशोधन केंद्राचे  संचालक म्हणून जून 2012 ते ऑक्टोबर 2015 पर्यंत जबाबदारी पार पाडली होती. याआधी त्यांनी ‘न्यूक्लीअर सबमरीन’ कार्यक्रमाचे प्रकल्प संचालक म्हणून कार्य केले होते. नंतर त्याच संस्थेमध्ये अणु पुनर्वापर मंडळाचे मुख्य कार्यकारी अधिकारी म्हणून कार्य केले. उत्साही आणि अपार क्षमता असलेले धडाडीचे अभियंता असणारे डॉ. बसू यांनी अणुविज्ञान आणि अभियांत्रिकीच्या विविध क्षेत्रामध्ये भारताला आघाडीचा देश म्हणून प्रस्थापित करण्यासाठी महत्वपूर्ण भूमिका बजावली.
डॉ. बसू यांच्या कार्यामुळे अणुऊर्जा वापर, युरेनियम आणि खनिजांचा शोध, आरोग्य दक्षता आणि मेगा सायन्स प्रकल्पांच्या उभारणीला गती मिळाली. ‘10 पीएचडब्ल्यूआर’ आणि ‘पीडब्ल्यूआर’ या महत्वपूर्ण प्रकल्पांना त्यांच्या प्रयत्नांमुळे शासकीय मान्यता मिळू शकली. त्यामुळे अणु ऊर्जा केंद्राच्या स्थापित क्षमतेमध्ये वाढ करण्यासाठी मोठी चालना मिळाली.
बिहारमधल्या मुझफ्फरपूर येथे 1952 मध्ये डॉ. बसू यांचा जन्म झाला होता. कोलकात्याच्या सरकारी शाळेतून त्यांनी शिक्षण घेतले. तर मुंबई विद्यापीठाच्या व्हीजेटीआय महाविद्यालयातून त्यांनी 1974 मध्ये मेकॅनिकल अभियांत्रिकीची पदवी घेतली. अणुविज्ञान आणि अभियांत्रिकी या विषयामध्ये बीएआरसीच्या प्रशिक्षण कार्यक्रमातून एक वर्षाचे प्रशिक्षण घेतल्यानंतर त्यांनी न्यूक्लीअर सबमरीन प्रोपल्शन प्रकल्पाच्या विकासाची जबाबदारी स्वीकारली आणि त्यामध्ये यश मिळवले. त्याच्याच जोडीला त्यांच्या नेतृत्वाखाली भारताच्या अणु पुनर्वापर प्रकल्पाविषयी काम सुरू करण्यात आले होते. या प्रकल्पाचे काम सुरळीत करून त्या अनुभवाच्या आधारे त्यांनी एकीकृत अणु पुनर्वापर प्रकल्पाची संरचना आणि बांधकाम करण्याचे मोठे आव्हान स्वीकारले. असे काम भारतामध्ये पहिल्यांदाच झाले होते. अणुऊर्जा क्षेत्रामध्ये डॉ. बसू यांनी केलेल्या अथक परिश्रमामुळे अणु तंत्रज्ञान वापरामध्ये परिपूर्णता आली आणि देशाच्या अणु कार्यक्रमाला मोठी चालना मिळाली.
डॉ. बसू यांच्याकडे एकाचवेळी अनेक तंत्रज्ञान विकसित करण्याची अतुलनीय क्षमता होती. त्यांनी भारताच्या अणुऊर्जा क्षेत्राच्या विकासासाठी दिलेले महत्वपूर्ण योगदान कायम स्मरणात राहील. त्यांच्या या महान कार्याचा गौरव म्हणून भारत सरकारने त्यांना 2014 मध्ये पद्मश्री सन्मानाने गौरविले होते. त्यांनी विकसित केलेला वैद्यकीय समस्थानिक उत्पादनासांठी सायक्लोट्रोन तंत्रज्ञानाचा विकास हा अखेरचा प्रकल्प ठरला.
M.Chopade/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 2438
पंतप्रधान कार्यालय
फिफा विश्वचषक विजेते बनल्याबद्दल अर्जेंटिनाचे पंतप्रधानांनी केले अभिनंदन
तसेच फिफा विश्वचषकात केलेल्या रोमांचक कामगिरीबद्दल फ्रान्सचेही केले अभिनंदन
फिफा विश्वचषक विजेते बनल्याबद्दल पंतप्रधानांनी अर्जेंटिनाचे अभिनंदन केले आहे.पंतप्रधान मोदींनी फिफा विश्वचषक स्पर्धेतील रोमांचक कामगिरीबद्दल फ्रान्सचेही अभिनंदन केले आहे.
आपल्या ट्विटर संदेशात पंतप्रधान म्हणाले;
"हा सामना सर्वात रोमहर्षक फुटबॉल सामन्यांपैकी एक म्हणून कायम लक्षात राहील!
फिफा विश्वचषक विजेते बनल्याबद्दल अर्जेंटिनाचे अभिनंदन! त्यांनी संपूर्ण स्पर्धेत अतिशय शानदार खेळ केला. अर्जेंटिना आणि मेस्सीच्या लाखो भारतीय चाहत्यांनी या दमदार विजयासाठी आनंद व्यक्त केला आहे@alferdez ! "
फिफा विश्वचषक स्पर्धेतील रोमांचक कामगिरीबद्दल फ्रान्सचेही अभिनंदन! खेळाडूंनी फुटबॉल चाहत्यांना आपल्या खेळातील कौशल्याने आणि खिलाडूवृत्तीने संपूर्ण स्पर्धेत आनंद दिला @EmmanuelMacron. "
सांस्कृतिक मंत्रालय
राष्ट्रपतींच्या हस्ते उद्या नवी दिल्लीत गांधी शांतता पुरस्कारांचे वितरण
नवी दिल्ली, 25 फेब्रुवारी 2019
राष्ट्रपती राम नाथ कोविंद यांच्या हस्ते उद्या नवी दिल्लीत 2015, 2016, 2017 आणि 2018 या वर्षांसाठी गांधी शांतता पुरस्कारांचे वितरण होणार आहे. पंतप्रधान नरेंद्र मोदी या कार्यक्रमाला उपस्थित राहतील.
पुरस्कार विजेते पुढील प्रमाणे:
- विवेकानंद केंद्र, कन्याकुमार, 2015
- अक्षय पात्र फाऊंडेशन आणि सुलभ इंटरनॅशनल, 2016 
- एकल अभियान ट्रस्ट, 2017
आणि
- शा योहे ससाकावा, 2018
अहिंसेच्या मार्गाने सामाजिक, आर्थिक आणि राजकीय परिवर्तन घडवून आणणाऱ्या संस्था आणि व्यक्तींना प्रदान करण्यात येणाऱ्या गांधी शांतता पुरस्कारांची स्थापना 1995 मध्ये करण्यात आली. 1 कोटी रुपये रोख आणि मानपत्र असे या पुरस्काराचे स्वरुप आहे.
भारताचे पंतप्रधान या पुरस्कारासाठीच्या निवड समितीचे अध्यक्ष असतात, तर सरन्यायाधीश, लोकसभेतील विरोधी पक्षनेते, तसेच दोन मान्यवर यांचा निवड समितीत समावेश असतो.
N.Sapre/J.Patankar/D. Rane
(Visitor Counter : 188
पंतप्रधान कार्यालय
श्री अन्न लोकप्रिय करण्यासाठी भारतभर सुरू असलेल्या प्रयत्नांचे पंतप्रधान नरेंद्र मोदी यांनी केले कौतुक
पंतप्रधान नरेंद्र मोदी यांनी श्री अन्न हा उपक्रम लोकप्रिय करण्यासाठी भारतभर सुरू असलेल्या प्रयत्नांचे कौतुक केले आहे.
आसाम सचिवालयात भरड धान्य कॅफेचे उद्घाटन झाले, याविषयी आसामच्या मुख्यमंत्र्यांच्या ट्विटवर प्रतिक्रिया देताना पंतप्रधान यांनी ट्विट केले आहे:
"श्री अन्न लोकप्रिय करण्यासाठी भारतभरात यासारखे विविध प्रयत्न केले जात आहेत हे पाहून आनंद झाला."
पंतप्रधान कार्यालय
पंतप्रधानांनी शेअर केली नुकत्याच प्रक्षेपित EOS-06 उपग्रहाची अवर्णनीय छायाचित्रे
नवी दिल्ली, 2 डिसेंबर 2022
नुकत्याच प्रक्षेपित केलेल्या EOS-06 उपग्रहाची छायाचित्रे पंतप्रधान नरेंद्र मोदी यांनी शेअर केली आहेत. अंतराळ तंत्रज्ञानाच्या जगातील या प्रगतीमुळे चक्रीवादळांचा योग्य अंदाज येण्यास मदत होईल आणि किनारपट्टी अर्थव्यवस्थेला चालना मिळेल, असेही पंतप्रधानांनी म्हटले आहे.
पंतप्रधानांनी ट्विट केले आहे ;
“तुम्ही नुकत्याच लाँच केलेल्या EOS-06 उपग्रहाद्वारे आलेली अवर्णनीय छायाचित्रे पाहिली आहेत का? गुजरातची काही सुंदर छायाचित्रे शेअर करत आहे. अंतराळ तंत्रज्ञानाच्या जगातील या प्रगतीमुळे आपल्याला चक्रीवादळांचा अधिक योग्य अंदाज लावण्यास आणि आपल्या किनारपट्टीच्या अर्थव्यवस्थेला चालना देण्यात मदत होईल.”
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
केशवानंद भारती यांच्या निधनाबद्दल पंतप्रधानांनी व्यक्त केला शोक ; समाजसेवेसाठी त्यांनी दिलेल्या योगदानाचे केले स्मरण
नवी दिल्ली, 6 सप्टेंबर 2020
पंतप्रधान नरेंद्र मोदी यांनी केशवानंद भारती यांच्या निधनाबद्दल दुःख व्यक्त केले आहे. पंतप्रधान म्हणाले, “पूज्य केशवानंद भारती जी यांनी समाजसेवेसाठी आणि दलित जनतेचे सशक्तीकरण करण्याप्रति दिलेल्या योगदानाबद्दल आपण नेहमीच त्यांचे स्मरण करू. त्यांनी भारताची समृद्ध संस्कृती आणि आपल्या महान राज्यघटनेवर मनापासून प्रेम केले. ते अनेक पिढ्यांना प्रेरणा देत राहतील. ओम शांती.”
M.Jaitly/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांनी घेतली फ्रान्सच्या पंतप्रधानांची भेट
पंतप्रधान नरेंद्र मोदी यांनी 13 जुलै 2023 रोजी फ्रान्सच्या पंतप्रधान एलिझाबेथ बोर्न यांची भेट घेतली.
आर्थिक आणि व्यापार, ऊर्जा, पर्यावरण, शिक्षण, वाहने, रेल्वे, डिजिटल सार्वजनिक पायाभूत सुविधा, संग्रहालयशास्त्र आणि दोन्ही देशातील जनतेचा परस्परांशी संवाद यांसारख्या क्षेत्रांमध्ये सहकार्य वृद्धिंगत करण्याबाबत दोन्ही नेत्यांनी चर्चा केली. भारत आणि फ्रान्स यांच्यातील बहुआयामी सहकार्य अधिक बळकट करण्याचा दोन्ही बाजूंनी पुनरुच्चार करण्यात आला.
माहिती आणि प्रसारण मंत्रालय
ब्रिक्स चित्रपट महोत्सवात ‘न्यूटन’ला सर्वोत्तम चित्रपटाचा बहुमान
(नवी दिल्ली, 30 जुलै 2018
दक्षिण आफ्रिकेतील डरबन येथे आंतरराष्ट्रीय डरबन चित्रपट महोत्सवाबरोबरच तिसरा ब्रिक्स चित्रपट महोत्सव 22-27 जुलै दरम्यान पार पडला. महोत्सवाचा शेवटचा दिवस इंडिया कंट्री डे म्हणून साजरा करण्यात आला.
तिसऱ्या ब्रिक्स चित्रपट महोत्सवात भारतीय चित्रपटांनी जिंकलेले पुरस्कार पुढीलप्रमाणे-
1)सर्वोत्तम अभिनेत्री – भानिता दास 
2) सर्वोत्तम चित्रपट – न्यूटन 
3) विशेष ज्युरी पुरस्कार- व्हिलेज रॉकस्टार्स 
या महोत्सवात स्पर्धात्मक विभागात न्यूटन आणि व्हिलेज रॉक स्टार्स हे दोन चित्रपट तर बिगर स्पर्धात्मक विभागात संदीप पामपल्ली यांचा सिंजर आणि जयराज यांचा भणायकम हे चित्रपट दाखवण्यात आले.
B.Gokhale/S.Kane/P.Kor
रस्ते वाहतूक आणि महामार्ग मंत्रालय
अमर्यादित दायित्वासाठी तृतीय पक्ष विम्याच्या मूळ हप्त्याशी संबंधित अधिसूचना जारी
रस्ते वाहतूक आणि महामार्ग मंत्रालयाने, भारतीय विमा नियामक आणि विकास प्राधिकरणाशी सल्लामसलत करून 25.05.2022 ला जारी केलेल्या अधिसूचनेच्या माध्यमातून मोटार वाहने  नियम, 2022 प्रकाशित केले आहेत. हे नियम 1 जून 2022 पासून लागू होतील.
या नियमांमध्ये, विविध वर्गांच्या वाहनांसाठी अमर्यादित दायित्वाच्या अनुषंगाने तृतीय पक्ष विम्याचा मूळ हप्ता अधिसूचित करण्यात आला आहे.या नियमांनुसार विम्याच्या हप्त्यामध्ये खालील सवलतींनाही अनुमती आहे-
• शैक्षणिक संस्थांच्या बसेससाठी 15% सवलत देण्यात आली आहे
• विंटेज कार म्हणून नोंदणीकृत खाजगी मोटारीला विम्याच्या हप्त्याच्या 50% सवलतीच्या दरात परवानगी देण्यात आली आहे.
• हायब्रीड विद्युत वाहनांसाठी विमा हप्त्यावर 7.5% सवलत देण्यात आली आहे.
राजपत्र अधिसूचना पाहण्यासाठी येथे क्लिक करा
आर्थिक व्यवहार विषयक मंत्रिमंडळ समिती
महासागर सेवा, प्रतिमान , अनुप्रयोग, संसाधने आणि तंत्रज्ञान " ही एकछत्री योजना सुरू ठेवण्यास केंद्रीय मंत्रिमंडळाची मान्यता
या एकछत्री योजनेसाठी 2,177 कोटी रुपये खर्चाची तरतूद
नवी दिल्ली, 24 नोव्हेंबर 2021
पंतप्रधान नरेंद्र मोदी यांच्या अध्यक्षतेखालील आर्थिक व्यवहारविषयक मंत्रिमंडळ समितीने आज पृथ्वी विज्ञान मंत्रालयाची एकूण 2177 कोटी रुपये खर्चाच्या " महासागर सेवा, प्रतिमान , अनुप्रयोग, संसाधने आणि तंत्रज्ञान " ही एकछत्री योजना 2021-26 या कालावधीत सुरु ठेवायला मंजुरी दिली आहे.
या योजनेत महासागर तंत्रज्ञान, महासागर प्रतिमान आणि सल्लागार सेवा , महासागर निरीक्षण नेटवर्क , महासागर निर्जीव संसाधने, सागरी जिवंत संसाधने आणि पर्यावरणशास्त्र , किनारपट्टी संशोधन आणि कार्यान्वयन तसेच संशोधन जहाजांची देखभाल.या सात उप-योजना समाविष्ट आहेत. या उप-योजना मंत्रालयाच्या स्वायत्त/संलग्न संस्थांद्वारे तसेच इतर राष्ट्रीय संस्थांद्वारे राबविण्यात येत आहेत.मंत्रालयाच्या समुद्रशास्त्रीय आणि किनारी संशोधन जहाजांचा ताफा या योजनेसाठी आवश्यक संशोधन सहाय्य प्रदान करते.
भारतातील महासागरांशी संबंधित संशोधन आणि तंत्रज्ञान विकासाची सुरुवात महासागर विकास विभागाद्वारे करण्यात आली होती, हा विभाग 1981 मध्ये स्थापन करण्यात आला त्यांनतर हा विभाग पृथ्वी विज्ञान मंत्रालयामध्ये विलीन झाला.
आपल्या महासागरांचे सतत निरीक्षण, तंत्रज्ञानाचा विकास आणि आपल्या सागरी संसाधनांच्या  शाश्वत उपयोगासाठी अन्वेषण सर्वेक्षणांवर आधारित अंदाज आणि सेवा प्रदान करण्यासाठी आणि महासागर विज्ञानातील अग्रगण्य संशोधनाला प्रोत्साहन देण्याच्या उद्देशाने समुद्रशास्त्रीय संशोधन उपक्रमांचा समावेश असलेली ओ-स्मार्ट योजना राबविण्यात येत आहे.
या योजने अंतर्गत राबविण्यात येणाऱ्या उपक्रमांद्वारे अनेक महत्वाचे टप्पे गाठले गेले आहेत, भारताच्या हिस्स्याच्या महासागरीय क्षेत्रात पॉली मेटॅलिक नोड्यूल्स  आणि हायड्रोथर्मल सल्फाइड्सच्या खोल समुद्रातील खाणकामावर व्यापक संशोधन करण्यासाठी आंतरराष्ट्रीय समुद्रतळ प्राधिकरण  सह पहिला गुंतवणूकदार म्हणून भारताला मिळालेली ओळख सर्वात महत्वाचाही आहे.या शिवाय, भारताचे महासागराशी संबंधित उपक्रम आता आर्क्टिक ते अंटार्क्टिक प्रदेशापर्यंत विस्तारले आहेत.
ओ - स्मार्ट ही एक बहुविद्याशाखीय निरंतर योजना असल्याने, सध्या सुरू असलेले विस्तृत संशोधन आणि तंत्रज्ञान विकास उपक्रम आंतरराष्ट्रीय स्तरावर समुद्रशास्त्रीय क्षेत्रात देशाची क्षमता वाढवतील. सागरी जीवांसाठी आणि किनारी प्रक्रिया समजून घेण्यासाठी आगामी पाच वर्षांमध्ये  ही योजना सागरी क्षेत्र,अंदाज आणि इशारा सेवा यासाठी लागू अत्याधुनिक तंत्रज्ञान हे विविध किनारी हितसंबंधीतांना वितरीत करण्याच्या दिशेने चालू असलेल्या उपक्रमांना बळकट करून, संवर्धन धोरणाच्या दिशेने जैवविविधता समजून घेत अधिक सर्वसमावेशक होईल.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
समाजातील सर्व स्तरातील विद्यार्थ्यांना ऑनलाईन शिक्षणाची समान संधी देण्या साठी सरकार वचनबद्ध
केंद्र सरकार समाजातील सर्व स्तरातल्या विद्यार्थ्यांना ऑनलाईन शिक्षणाची समान संधी देण्यास कटिबद्ध आहे. विविध उपक्रमांच्या माध्यमातून ऑनलाईन शिक्षणाचे स्त्रोत दिले जात आहेत – हे उपक्रम म्हणजे, स्वयम, स्वयंप्रभा, दीक्षा, ई-पाठशाला, ई-पीजीपाठशाला, आभासी प्रयोगशाळा, राष्ट्रीय डिजिटल लायब्ररी  आणि राष्ट्रीय मुक्त शिक्षण स्त्रोत भांडार . पीएम ई-विद्या या सर्वसमावेशक उपक्रमाद्वारे सर्व डिजिटल/ऑनलाईन/ऑनएअर शिक्षणाशी संबधित सर्व उपक्रमांना जोडून बहु-पर्यायी शिक्षण व्यवस्थेची तरतूद केली आहे. हे उपक्रम पुढीलप्रमाणे :-
i. NIRF किंवा NAAC क्रमवारीत 3.26 गुणांसह पहिल्या 100 उच्चशिक्षणसंस्थांना विद्यापीठ अनुदान आयोगाच्या पूर्व परवानगीशिवाय ऑनलाईन शिक्षण सुरु करण्याची मुभा आहे. NAAC चे 3.01 ते 3.25 इतके गुण मिळवणाऱ्या शिक्षणसंस्थांना विद्यापीठ अनुदान आयोगाच्या पूर्व परवानगीने ऑनलाईन शिक्षण सुरु करता येईल.
ii. पारंपरिक अभ्यासक्रमांसाठी, पदवी अभ्यासक्रमांचे ऑनलाईन मजकूर 20 ते 40 टक्यांपर्यंत वाढवण्यात आले आहे.
iii. दीक्षा, या राष्ट्रीय डिजिटल पायाभूत व्यवस्थेद्वारे, शालेय शिक्षणासाठी उच्च दर्जाचे ई कन्टेन्ट राजेय आणि केंद्रशासित प्रदेशांना दिले गेले असून QR कोडच्या मदतीने पाठ्यपुस्तके मिळवण्याची तरतूदही करण्यात आली आहे.
iv. इयत्ता पहिली ते बारावी साठीची अध्ययन साधने स्वयंप्रभावर 12 वाहिन्यांना प्रायोगिक तत्वावर देण्यात आली असून, या सर्व वाहिन्या पूर्णपणे सुरु करण्याचे प्रयत्न वेगाने होत आहेत.
v. रेडीओ, कम्युनिटी रेडीओ आणि सीबीएसई- पॉडकास्ट-शिक्षा वाणी चा व्यापक वापर
vi. दिव्यांग विद्यार्थ्यांसाठी  आणि NIOS च्या संकेतस्थळावर विशेष ई कन्टेन्ट विकसित करण्यात आले आहे.
राष्ट्रीय ज्ञान अंतरजाल- NKN साठी आवश्यक त्या पायाभूत सुविधा पुरवण्याच्या दृष्टीने शिक्षण विभाग MeitY सोबत आर्थिक तरतूद करत आहे.
 शिक्षक आणि व्याख्यात्यांसाठी क्षमता बांधणी चे उपाय म्हणून केंद्र सरकार शालेय शिक्षकांसाठी ‘निष्ठा’ तसेच उच्च शिक्षणासाठी ‘अर्पित’ कार्यक्रम राबवत आहे. त्याशिवाय, शिक्षणसंस्थाही आपापल्या शिक्षकांना ऑनलाईन शिक्षणासाठी तयार करण्यासाठी उपक्रम राबवत आहेत.
NKN साठी शिक्षण मंत्रालय इलेक्ट्रोनिक आणि माहिती तंत्रज्ञान विभागाशी समन्वय साधत आहे.स्वयंप्रभा वाहिन्या DD च्या सर्व ग्राहकांसाठी देशभर मोफत उपलब्ध आहेत.
केंद्रीय शिक्षणमंत्री रमेश पोखरीयाल यांनी आज राज्यसभेत ही माहिती दिली.
पंतप्रधान कार्यालय
भारत – लक्झेंबर्ग व्हर्च्युअल द्विपक्षीय शिखर परिषदेत पंतप्रधानांचे प्रास्ताविक भाषण
महामहीम, नमस्कार !
सर्वप्रथम कोविड – 19 च्या महामारीमुळे लक्झेंबर्गमध्ये झालेल्या जीवितहानीबद्दल 130 कोटी भारतीय जनतेच्या वतीने मी शोक व्यक्त करतो. आणि या कठीण काळात तुमच्या कुशल नेतृत्त्वाचे मी अभिनंदन करतो.
महामहीम,
आजचे आपली ही व्हर्च्युइल  शिखर परिषद माझ्या दृष्टीने खूप महत्त्वाची आहे. तुम्ही आणि मी विभिन्न आंतरराष्ट्रीय व्यासपीठांवर भेटत आलो आहोत, मात्र गेल्या दोन दशकांमधील भारत आणि लक्झेंबर्ग दरम्यान ही पहिली औपचारिक शिखर परिषद आहे.
संपूर्ण जग कोविड – 19 महामारीच्या आर्थिक आणि आरोग्य विषयक आव्हानांशी झुंजत असताना, भारत – लक्झेंबर्ग भागीदारी दोन्ही देशांच्या पुनर्निर्माणासाठी उपयुक्त ठरू शकणार आहे. लोकशाही, कायद्याचे राज्य आणि स्वातंत्र्य यासारख्या सामायिक आदर्शांमुळे आपले संबंध आणि परस्पर सहकार्य मजबूत होते. भारत आणि लक्झेंबर्ग दरम्यान आर्थिक आदानप्रदान वाढण्याची मोठी शक्यता आहे.
पोलाद, आर्थिक तंत्रज्ञान, डिजिटल क्षेत्रात उभय देशांमध्ये अजूनही चांगले सहकार्य असले तरी ते आणखी वृद्धिंगत शक्यता आहे. काही दिवसांपूर्वी आमच्या अंतराळ संस्थेने लक्झेंबर्गच्या चार उपग्रहांना स्थापित केले याचा मला आनंद आहे अंतराळाच्या क्षेत्रात आपण परस्पर आदान प्रदान वाढवू शकतो.
आंतरराष्ट्रीय सौर आघाडी – आयएसएमध्ये सामील होण्याच्या लक्झेंबर्गच्या घोषणेचे आम्ही स्वागत करतो तसेच आपत्ती निवारण पायाभूत सुविधांसाठीच्या युतीमध्ये सामील होण्यासाठी आम्ही आपल्याला आमंत्रित करतो.
यावर्षी एप्रिलमध्ये महामहीम ग्रँड ड्यूक यांची भारत भेट कोविड – 19 मुळे स्थगित करावी लागली होती. आम्ही लवकरच त्यांचे भारतात स्वागत करण्याची इच्छा व्यक्त करत आहोत. माझी इच्छा आहे की आपण देखील लवकरच भारत भेटीवर यावे.
महामहीम,
आता मी आपल्याला प्रारंभिक भाषणासाठी आमंत्रित करू इच्छित आहे.
Jaydevi PS/S.Shaikh/P.Kor
रस्ते वाहतूक आणि महामार्ग मंत्रालय
नितीन गडकरी यांच्या हस्ते बिहारमधील रोहतास येथे, सोन नदीवरील पांडुकाजवळ 1.5 किमी लांबीच्या दुपदरी उन्नत पुलाचे उद्घाटन
नवी दिल्ली, 14 नोव्हेंबर 2022
केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते आज बिहारमधील रोहतास येथे सोन नदीवरील पांडुका जवळ २१० कोटी रुपये खर्चाच्या १.५ किमी लांबीच्या दुपदरी उन्नत R.C.C. पुलाची पायाभरणी करण्यात आली. बिहारचे उपमुख्यमंत्री तेजस्वी यादव, बिहार भाजप अध्यक्ष संजय जयस्वाल, खासदार छेदी पासवान, विष्णू दयाल राम, बिहार सरकारचे मंत्री आणि आमदार, खासदार आणि अधिकारी यांच्या उपस्थितीत आज या पुलाच्या बांधकामाची पायाभरणी करण्यात आली.
या पुलाच्या निर्मितीमुळे राष्ट्रीय महामार्ग NH-19 आणि NH-39 थेट जोडले जातील, ज्यायोगे बिहार, झारखंड, उत्तर प्रदेश आणि छत्तीसगड दरम्यान वाहतूक सुलभ होईल, असे गडकरी यांनी सांगितले. सध्या रोहतास जिल्ह्यातील पांडुका येथून आणि झारखंडमधील गढवा जिल्ह्यातून श्रीनगरला जाण्यासाठी 150 किमी अंतर कापावे लागते, मात्र या पुलाच्या निर्मितीमुळे प्रवासातील चार तासांच्या वेळेची बचत होईल, याशिवाय देहरी पुलावरील वाहतुकीचा ताणही कमी होऊन औरंगाबाद, सासाराम या शहरांची वाहतूक कोंडीच्या समस्येतून सुटका होईल, असेही त्यांनी सांगितले.
पांडुका येथील पुलाच्या निर्मितीनंतर जवळपासच्या राज्यांमधील आणि प्रदेशातील औद्योगिक उत्पादने , कृषीमाल आणि दुग्धजन्य उत्पादने कमी वेळात बाजारपेठेत पोहोचू शकतील. त्यामुळे वेळ आणि इंधनाचीही बचत होईल, असेही गडकरी म्हणाले.
बिहार के पण्डुका, रोहतास में सोन नदी पर 210 करोड़ रुपए की लागत वाले पुल का शिलान्यास। #PragatiKaHighway #GatiShakti pic.twitter.com/7qs0adKrvX
— Nitin Gadkari  November 14, 2022R.Aghor/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
पंतप्रधान कार्यालय
ओदीशातल्या तालचेर खत प्रकल्पाच्या भूमिपूजन समारंभात पंतप्रधानांचे संबोधन
नवी दिल्ली, 22 सप्टेंबर 2018
मंचावर विराजमान, ओदिशाचे राज्यपाल, प्रोफेसर गणेशीलाल जी, राज्याचे मुख्यमंत्री, माझे मित्र नवीन पटनायक,केंद्रीय मंत्रीमंडळातले माझे सहकारी जुअल ओराम,धर्मेंद्र प्रधान,संसदेतले माझे सहकारी सत्पती, इथले आमदार ब्रजकिशोर प्रधान आणि माझ्या बंधू-भगिनींनो, यानंतर मला एका विशाल जनसभेला संबोधित करायचे आहे म्हणून इथे विस्ताराने चर्चा न करता मोजक्या शब्दात माझ्या भावना व्यक्त करत,आज या शुभ प्रसंगी,प्रसन्नता व्यक्त करतो.निर्धारित वेळेतच हा प्रकल्प पूर्ण करण्याच्या संकल्पासह या प्रकल्पाशी संबंधित सर्वाना माझ्या अनेक शुभेच्छा देतो.
एक प्रकारे पुनरुद्धाराचे काम करण्याचे भाग्य मला लाभले आहे. काही दशकांपूर्वी अनेक स्वप्ने पाहिली गेली, मात्र काही न काही कारणाने ती सारी स्वप्ने धुळीला मिळाली. हा प्रकल्प,या क्षेत्राला पुनरुज्जीवन प्राप्त होईल का? याचीइथल्या लोकांनी आशा सोडली होती.
मात्र आम्ही संकल्प केला आहे की, देशात नव्या चैतन्याने,नव्या गतीने,देशाला नव्या उंचीवर न्यायचे आहे आणि त्यासाठी असे अनेक मोठे प्रकल्प,अनेक अभियाने, यांच्यात ऊर्जा हवी, चैतन्य हवे, त्यांच्यात गती हवी आणि त्याच्यात संकल्प शक्तीही हवी.
त्याचाच परिणाम म्हणजे सुमारे 13 हजार कोटी रुपये खर्चाच्या या प्रकल्पाच्या पुनरुज्जीवनाचे काम इथे सुरू होत आहे.
संपूर्ण हिंदुस्तानसाठी हे नवे तंत्रज्ञान आहे. कोळसा गॅसिफिकेशन द्वारा इथल्या काळ्या सोन्याद्वारे केवळ इथल्या क्षेत्रालाच नव्हे तर देशालाही नवी दिशा मिळणार आहे.देशाला बाहेरून नैसर्गिक गॅस आणावा लागतो, दुसऱ्या देशातून युरिया आणावा लागतो त्यातून मुक्ती तर मिळेलच आणि बचतही होईल.
या क्षेत्रातल्या युवकांसाठी रोजगाराच्याही मोठ्या संधी आहेत. सुमारे साडेचार हजार लोक या प्रकल्पाशी जोडले जाणार असून यातून आसपासच्या परिसरात अनेक व्यवस्था विकसित होतात, त्याचा लाभ या परिसराला होईल.
विकासाची दिशा कशी बदलता येते, धोरण स्पष्ट असेल,देशहिताला सर्वोच्च प्राधान्य असेल तर निर्णयही उत्तम होतात.आपल्या देशात, नवरत्न, महारत्न अशा अनेक सरकारी सार्वजनिक उपक्रमांची आपण चर्चा ऐकत आलो आहोत. कधी चांगली तर कधी वाईट बातमी येत असते.
मात्र,त्यांना एकत्र करून एक नवशक्ती करून एखादा प्रकल्प कसा पुढे नेता येऊ शकतो याचे नवे उदाहरण देशापुढे असेल.अशी रत्न, महारत्न एकत्र करून प्रकल्पाची जबाबदारी घेत असतील ,या सर्वांचे कौशल्य आणि या सर्वांचा निधी या कामासाठी उपयोगात आणला जाईल आणि ओदिशाचे जीवन आणि देशाच्या शेतकऱ्यांच्या गरजा पूर्ण करण्याचे एक साधन ठरेल.
मला माहिती देण्यात आली,मी अशा प्रकल्पात जातो तेव्हा मी उत्पादनाची तारीख विचारतो.त्यांनी मला 36 महिने सांगितले. 36 महिन्यानंतर मी इथे पुन्हा येईन आणि त्याचे उदघाटन आपण सर्वांसह करेन याची मी खात्री देतो. या विश्वासासह मी मुख्यमंत्र्यांचे पुन्हा एकदा मनःपूर्वक आभार व्यक्त करतो आणि माझे भाषण इथे पूर्ण करतो.
खूप-खूप धन्यवाद !
B.Gokhale/N.Chitale/P.Kor
(Visitor Counter : 38
भारतीय निवडणूक आयोग
राष्ट्रपती पदाच्या निवडणुकीसाठी आज शांततेत मतदान संपन्न
एकूण 4,796 मतदारांपैकी 99 टक्क्यांपेक्षा जास्त मतदारांनी बजावला मतदानाचा हक्क
नवी दिल्ली, 18 जुलै 2022
देशातील सर्वोच्च घटनात्मक पद असलेल्या राष्ट्रपतींची निवड करण्यासाठी आज शांततेत आणि मुक्त, पारदर्शक तसेच निर्भय वातावरणात मतदान संपन्न झाले. संसद भवन परिसर आणि राज्य विधानमंडळ, दिल्ली आणि पुददूचेरीच्या विधानसभा अशा तीस मतदान केंद्रांवर हे मतदान झाले. देशाच्या राष्ट्रपतीपदासाठीची निवडणूक देशातल्या अत्यंत महत्वाच्या निवडणुकांपैकी एक आहे. भारतीय राज्यघटनेच्या कलम 324 अन्वये, भारतीय निवडणूक आयोग ही निवडणूक प्रक्रिया पार पाडतात. यंदा, म्हणजे वर्ष 2022 सालच्या 16 व्या राष्ट्रपतींच्या निवडणुकीत दोन उमेदवार रिंगणात होते. श्रीमती द्रौपदी मुर्मू आणि श्री यशवंत सिन्हा. निवडणुकीसाठी, 31 मतदान केंद्रांवर सकाळी 10 ते संध्याकाळी 5 या वेळेत मतदान झाले.
या निवडणुकीत, राष्ट्रपतीपदासाठीच्या उमेदवाराला एकूण 4796 मतदारांनी मतदान करणे अपेक्षित होते.
सर्व संसद सदस्य- म्हणजे खासदारांनी नवी दिल्लीत मतदान केले तर सर्व विधीमंडळ सदस्य-म्हणजे आमदारांनी  आपापल्या विधीमंडळ परिसरातील मतदान केंद्रात मतदान केले. त्यासोबतच, कोणत्या खासदारांना किंवा आमदारांना काही कारणाने आपल्या नियोजित राज्याबाहेर अथवा दिल्लीबाहेर इतर ठिकाणी मतदान करायचे असल्यास, त्याची व्यवस्थाही निवडणूक आयोगाने केली होती.
मतदानाविषयी प्राप्त झालेल्या अहवालानुसार, संसदेच्या एकूण 771 सदस्यांना मतदानाचा अधिकार आहे. त्यापैकी पांच जागा सध्या रिक्त आहेत. तसेच, राज्य विधानमंडळातील 4025 सदस्यांना मतदानाचा अधिकार आहे, त्यापैकी 6 जागा रिक्त असून 2 आमदार अपात्र ठरले आहेत. हे वगळता, 99% मतदारांनी या निवडणुकीत मतदान केले. छत्तीसगढ, गोवा, गुजरात, हिमाचल प्रदेश, केरळ, कर्नाटक, मध्यप्रदेश, माणिपूर, मिझोराम, पुददूचेरी, सिक्कीम आणि तामीळनाडू या ठिकाणी 100 टक्के मतदान झाल्याची नोंद आहे.
मतमोजणी 21 जुलै रोजी सकाळी 11 वाजतापासून सुरू होईल.N.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 223
आरोग्य आणि कुटुंब कल्याण मंत्रालय
देशव्यापी कोविड प्रतिबंधक लसीकरण मोहिमेने आतापर्यंत199.98 कोटी मात्रांचा टप्पा पार
12 ते 14 वर्षे वयोगटातील 3.79 कोटींहून जास्त बालकांना मिळाली लसीची पहिली मात्रा .
भारतातील उपचाराधीन रुग्णांची संख्या सध्या 1,43,449.
गेल्या 24 तासांत आढळले 20,528 नवे रुग्ण.
रुग्ण बरे होण्याचे प्रमाण सध्या 98.47%
सध्याचा साप्ताहिक पॉझिटिव्हिटी दर 4.55%
नवी दिल्ली, 17 जुलै 2022
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारताच्या देशव्यापी कोविड-19 प्रतिबंधक लसीकरण मोहिमेने 199.98 कोटी  मात्रांचा टप्पा पार केला. 2,63,22,345 सत्रांमधून लसीकरणचा हा टप्पा गाठण्यात आला.
देशातील 12 ते 14 वर्षे वयोगटातील मुला मुलींकरिता कोविड प्रतिबंधक लसीकरण मोहिम 16 मार्च 2000 22 रोजी सुरू झाली. आतापर्यंत 3.79 कोटीहून जास्त  किशोरवयीन बालकांना लसीची पहिली मात्रा देण्यात आली. त्याचप्रमाणे 10 एप्रिल 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,10,322
|
|
2nd Dose
|
|
1,00,79,660
|
|
Precaution Dose
|
|
60,21,211
|
|
FLWs
|
|
1st Dose
|
|
1,84,27,518
|
|
2nd Dose
|
|
1,76,52,093
|
|
Precaution Dose
|
|
1,14,59,871
|
|
Age Group 12-14 years
|
|
1st Dose
|
|
3,79,82,251
|
|
2nd Dose
|
|
2,62,02,322
|
|
Age Group 15-18 years
|
|
1st Dose
|
|
6,08,43,400
|
|
2nd Dose
|
|
5,01,13,916
|
|
Age Group 18-44 years
|
|
1st Dose
|
|
55,88,87,272
|
|
2nd Dose
|
|
50,58,64,044
|
|
Precaution Dose
|
|
62,19,363
|
|
Age Group 45-59 years
|
|
1st Dose
|
|
20,35,68,118
|
|
2nd Dose
|
|
19,45,59,339
|
|
Precaution Dose
|
|
45,13,607
|
|
Over 60 years
|
|
1st Dose
|
|
12,73,60,055
|
|
2nd Dose
|
|
12,15,70,899
|
|
Precaution Dose
|
|
2,81,53,836
|
|
Precaution Dose
|
|
5,63,67,888
|
|
Total
|
|
1,99,98,89,097
भारतातील उपचाराधीन रुग्णसंख्या सध्या 1,43,449 इतकी आहे, ती देशाच्या एकूण रुग्णसंख्येच्या तुलनेत 0.33% इतकी आहे.
परिणामी, देशात रुग्ण बरे होण्याचा दर 98.4% झाला आहे. गेल्या 24 तासात 17,790 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,30,81,441 झाली आहे.
गेल्या 24 तासात 20,528 नवे रुग्ण आढळले.
गेल्या 24 तासात एकूण 3,92,569 चाचण्या करण्यात आल्या. भारताने आतापर्यंत एकूण 86.94 कोटींहून अधिक  चाचण्या केल्या आहेत.
साप्ताहिक पॉझिटिव्हिटी दर सध्या 4.55% तर दैनंदिन पॉझिटिव्हिटी दर 5.23% आहे.Jaydevi PS/S.Mukhedkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
पंतप्रधान कार्यालय
पीयूष गोयल यांच्या निवासस्थानी गणेश चतुर्थी उत्सवात पंतप्रधान सहभागी
नवी दिल्ली, 31 ऑगस्ट 2022
पंतप्रधान नरेंद्र मोदी यांनी आज केंद्रीय मंत्री पीयूष गोयल यांच्या निवासस्थानी भेट दिली आणि गणेश चतुर्थी उत्सवात सहभागी झाले.
पंतप्रधानांनी ट्विट केले:
"गणेश चतुर्थीच्या शुभ प्रसंगी , माझे सहकारी @PiyushGoyal जी यांच्या निवासस्थानी श्री गणेशाच्या दर्शनाला गेलो होतो.
भगवान श्री गणेशाचे आशीर्वाद आपल्यावर सदैव राहोत ."S.Kane/Sushma/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(